Blaze7451/Wiki-th-20250601 huggingface dataset:
เคลาส์ เฟลิคส์ ฟ็อน อัมส์แบร์ค

เคลาส์ เฟลิคส์ ฟ็อน อัมส์แบร์ค (Claus Felix von Amsberg) เกิดเมื่อวันที่ 1 กันยายน พ.ศ. 2433 ณ เยอรมนี เป็นบุตรชายของ วิลเฮ็ล์ม ฟ็อน อัมส์แบร์ค กับ อิริส ฟ็อน อัมส์แบร์ค ในสงครามโลกครั้งที่หนึ่ง เขาเป็นทหารในกองทัพบกจักรวรรดิเยอรมัน โดยเป็นทหารคู่ใจของ นายพลพอล ฟอน เลตโตว์-เวอร์เบก ซึ่งทั้ง 2 ต่างสู้รบที่แอฟริกาตะวันออกของเยอรมนี 
ใน พ.ศ. 2460 เขาได้ไปทำสวนที่ประเทศแอฟริกาใต้ แต่ประสบความล้มเหลว ใน พ.ศ. 2471 เขาได้ย้ายไปพำนัก ณ ดินแดนแทนกันยีกาหรือแทนซาเนียในปัจจุบัน ซึ่งหลบหนีจากเหตุสงครามโลกครั้งที่สอง โดยเขานั้นเป็นผู้จัดการโรงงาน ปูนซีเมนต์เยอรมนี-อังกฤษ ก่อนจะนิวัติกลับประเทศใน พ.ศ. 2490

**แต่งงาน**
เคลาส์ได้แต่งงานกับ บารอนเนสกอซตา ฟอน เดม บุสส์เช-เฮดเดนฮัวเซน เมื่อวันที่ 4 กันยายน พ.ศ. 2467 โดยมีบุตรดังนี้
# ซิกริด ฟ็อน อัมส์แบร์ค
# เจ้าชายเคลาส์แห่งเนเธอร์แลนด์
# เร็กซ์ ฟ็อน อัมส์แบร์ค
# มาร์กริด ฟ็อน อัมส์แบร์ค
# บาบารา ฟ็อน อัมส์แบร์ค
# เทดา ฟ็อน อัมส์แบร์ค
# คริสตินา ฟ็อน อัมส์แบร์ค
เคลาส์เสียชีวิตเมื่อวันที่ 19 ธันวาคม พ.ศ. 2496 ณ ประเทศเยอรมนีตะวันตก ด้วยอาการหัวใจวาย สิริอายุรวม 63 ปี

**อ้างอิง**
 Genealogics - Leo van de Pas - Claus von Amsberg- thePeerage.com - Claus von Amsberg
*Die Ahnen Claus Georg von Amsberg, Limburg a.d.Lahn, 1966, Euler, F. W., Reference: 2
*Het huwelijk van H.K.H.Prinses Beatrix, Zaltbommel, 1966, Banning, Mr. Dr. Drs. J. P. D. van, Reference: 65
หมวดหมู่:ทหารชาวเยอรมันในสงครามโลกครั้งที่หนึ่ง
หมวดหมู่:ทหารชาวเยอรมัน
มหาวิทยาลัยเออเรอบรู

มหาวิทยาลัยเออเรอบรู (Örebro universitet) เป็นมหาวิทยาลัยของรัฐ ตั้งอยู่ที่เมืองเออเรอบรู ประเทศสวีเดน มหาวิทยาลัยเริ่มก่อตั้งเป็นครั้งแรกจากการเริ่มมีการสอนในบางหลักสูตรของมหาวิทยาลัยอุปซอลาที่เมืองเออเรอบรูในช่วงปลาย ค.ศ.1960 หลังจากนั้นได้ตั้งเป็นวิทยาลัยเออเรอบรูในปี ค.ศ.1977 วิทยาลัยเออเรอบรูได้ทำงานร่วมกับสถาบันทางการศึกษาอื่น ๆ 3 แห่ง ที่มีอยู่ในเมืองเออเรอบรูอยู่ก่อนแล้วคือ วิทยาลัยการศึกษา วิทยาลัยการกีฬา และวิทยาลัยการสังคมสงเคราะห์
รัฐบาลสวีเดนได้ยกฐานะวิทยาลัยเออเรอบรูเป็นมหาวิทยาลัยเออเรอบรูในปี ค.ศ.1999 และได้กลายเป็นมหาวิทยาลัยแห่งที่ 12 ของประเทศสวีเดน
วันที่ 30 มีนาคม ค.ศ.2010 มหาวิทยาลัยได้เริ่มก่อตั้งวิทยาลัยแพทยศาสตร์ และทำงานร่วมกับโรงพยาบาลมหาวิทยาลัยเออเรอบรูเพื่อใช้ในการฝึกสอนและทำวิจัยของมหาวิทยาลัย และได้กลายเป็นโรงเรียนแพทย์ลำดับที่ 7 ของประเทศสวีเดน
ในปี 2018 มหาวิทยาลัยเออเรอบรูถูกจัดอยู่ในลำดับที่ 62 ในภาพรวมของกลุ่มมหาวิทยาลัยใหม่ทั่วโลก (Young University Rankings) และหลักสูตรนิติศาสตร์ของมหาวิทยาลัยเป็นหลักสูตรหนึ่งที่มีผู้เลือกมากที่สุดในการสอบคัดเลือกเข้ามหาวิทยาลัยในประเทศสวีเดน (อันดับ 10 ในปี ค.ศ. 2018 มีผู้ยื่นใบสมัครกว่า 4,800 คน)
มหาวิทยาลัยเออเรอบรูมีทั้งหมด 3 วิทยาเขต คือ วิทยาเขตแอล์มบีในเมืองเออเรอบรูเป็นที่ตั้งของวิทยาลัยวิทยาศาสตร์สุขภาพและวิทยาลัยต่าง ๆ ของมหาวิทยาลัย วิทยาเขต USÖ ติดกับโรงพยาบาลมหาวิทยาลัยเออเรอบรู (Universitetssjukhus Örebro) เป็นที่ตั้งของวิทยาลัยแพทยศาสตร์ และวิทยาเขตกรีฮิตตันที่เมืองกรีฮิตตัน เป็นที่ตั้งของวิทยาลัยการโรงแรม

**วิทยาลัย**
มหาวิทยาลัยมีหลักสูตรการสอนมากกว่า 85 หลักสูตร มีนักศึกษาเต็มเวลากว่า 17,000 คน นักศึกษาที่ทำวิจัยระดับปริญญาเอก 400 คน ศาสตราจารย์มหาวิทยาลัย 125 คน อาจารย์และนักวิจัย 520 คน เจ้าหน้าที่เต็มเวลากว่า 1400 คน แบ่งเป็น 3 คณะ 8 วิทยาลัย ได้แก่- วิทยาลัยแพทยศาสตร์ 
*วิทยาลัยวิทยาศาสตร์สุขภาพ- วิทยาลัยการโรงแรม ศิลปการทำอาหารและวิทยาศาสตร์การอาหาร- วิทยาลัยมนุษยศาสตร์ การศึกษาและสังคมวิทยา- วิทยาลัยกฎหมาย จิตวิทยาและสังคมสงเคราะห์- วิทยาลัยการดนตรี การละครและศิลปะ- วิทยาลัยวิทยาศาสตร์และเทคโนโลยี- วิทยาลัยบริหารธุรกิจ

**อ้างอิง**

**แหล่งข้อมูลอื่น**
 Örebro University - เว็บไซต์อย่างเป็นทางการ
หมวดหมู่:สถาบันอุดมศึกษาในประเทศสวีเดน
ลิงค์ในภาษาเดนมาร์กและสวีเดน

จำนวนลิงก์ (กลาง, รวม เป็นต้น) ในภาษาถิ่นแต่ละที่ในเดนมาร์ก
ในภาษาเดนมาร์กและภาษาสวีเดนมาตรฐาน คำนามต่าง ๆ มีลิงค์ (เพศทางไวยากรณ์) สองลิงค์ และคำสรรพนามก็มีลิงค์ สองลิงค์เหมือนกัน นอกเหนือจากสองลิงค์นี้จะเป็นลิงค์ธรรมชาติคล้ายกับในภาษาอังกฤษ

**ภาพรวม**
แต่เดิม เช่นเดียวกับภาษาเจอร์แมนิกอื่น ๆ คำนามในภาษาเดนมาร์กและสวีเดนจะมีลิงค์ใดลิงค์หนึ่งในสามลิงค์ ได้แก่ ปุงลิงค์ (hankøn, maskulin) อิตถีลิงค์ (hunkøns, feminin) และนปุงสกลิงค์ (intetkøn, neutrum) เมื่อเวลาผ่านไปอิตถีลิงค์และปุงลิงค์รวมกันเป็นลิงค์รวม (fælleskøn, utrum) ลิงค์รวมมีที่ใช้ในบางภาษาย่อยของภาษาดัตช์ แต่ในภาษาดัตช์ การรวมกันยังไม่สมบูรณ์โดยเหลือร่องรอยบางอย่างในสรรพนาม ในภาษาสวีเดนมีรูปแบบที่เบี่ยงเบนไปจากลิงค์ร่วมที่สมบูรณ์เช่นกัน ในภาษาเดนมาร์กไม่เหลือร่องรอยดังกล่าว เนื่องจากภาษาเดนมาร์กไม่ใช้สรรพนามชุดเดียวกันสำหรับทั้งสิ่งของและบุคคลอย่างภาษาดัตช์และเยอรมัน แต่มีบุรุษสรรพนามตามลิงค์หรือเพศธรรมชาติสำหรับใช้กับบุคคล และสรรพนามตามลิงค์หรือเพศทางไวยากรณ์ต่างหากสำหรับใช้กับสิ่งของและสัตว์เช่นเดียวกับภาษาอังกฤษ
ในขณะที่ภาษาเดนมาร์กและสวีเดนมาตรฐานมีความคล้ายคลึงกันมากในเรื่องของลิงค์คำนาม แต่ภาษาถิ่นต่าง ๆ ของภาษาทั้งสองก็มีจำนวนลิงค์แตกต่างกันไปตั้งแต่หนึ่งถึงสามลิงค์ ส่วนภาษานอร์เวย์ แม้จะคล้ายคลึงกับภาษาทั้งสอง แต่ก็ใช้ลิงค์สามลิงค์ในภาษามาตรฐาน และในบางภาษาย่อย (เช่น ภาษาถิ่นแบร์เกนหรือภาษาย่อยริกส์โมลของภาษานอร์เวย์แบบบูกโมล) ใช้ลิงค์สองลิงค์

**ประวัติศาสตร์และภาษาถิ่น**
ประมาณ ค.ศ. 1300 ภาษาเดนมาร์กมีลิงค์ทั้งหมดสามลิงค์ คำนามที่เป็นปุงลิงค์สามารถทำให้เป็นรูปชี้เฉพาะด้วยการเติมหน่วยคำปัจจัย -in ไว้ข้างท้าย, อิตถีลิงค์เติมหน่วยคำ -æn และนปุงสกลิงค์เติมหน่วยคำ -æt หรือ -it ในบางภาษาถิ่น เช่น จัตแลนด์ตะวันออก โคเปนเฮเกน สต็อกโฮล์ม หน่วยคำ -in และ -æn ผสานกันเป็นหน่วยคำ -en จึงสูญเสียความแตกต่างระหว่างหน่วยคำแสดงลิงค์ทั้งสอง ในขณะที่ภาษาถิ่นอื่น ๆ เช่น ภาษาเดนมาร์กแบบเกาะ (Insular Danish) ยังคงรักษาความแตกต่างไว้ โดยหน่วยคำแสดงอิตถีลิงค์เปลี่ยนเป็น -en และหน่วยคำแสดงปุงลิงค์สูญเสีย n และกลายเป็น -i หรือภาษาถิ่นนอร์เวย์และสวีเดนเหนือ หน่วยคำชี้เฉพาะแสดงปุงลิงค์เปลี่ยนเป็น -en ในขณะที่หน่วยคำชี้เฉพาะแสดงอิตถีลิงค์สูญเสียตัว n และกลายเป็น -a

**ไวยากรณ์**

**สรรพนาม**
เช่นเดียวกับในภาษาอังกฤษ การกกรรมตรงและการกกรรมรองรวมกันเป็นการกเดียวคือการกอ้อม (oblique case) และแสดงไว้ที่สรรพนามกรรมเท่านั้น

**อ้างอิง**
หมวดหมู่:ภาษาเดนมาร์ก
หมวดหมู่:ภาษาสวีเดน
เวลีคีกราจดานิน

เวลีคีกราจดานิน (Великий гражданин) เป็นภาพยนตร์แนวชีวประวัติจากสหภาพโซเวียตในปี 1938 กำกับโดย Fridrikh Ermler เป็นภาพยนตร์โซเวียตเรื่องแรกที่ทำขึ้นสำหรับภาพยนตร์ทางโทรทัศน์
ภาพยนตร์จะเล่าชีวประวัติสมมติของเซียร์เกย์ คีรอฟ (ในภาพยนตร์ใช้ตัวละครชื่อซาฮอฟ) ภาพยนตร์เรื่องนี้มีจุดมุ่งหมายเพื่อสนับสนุนอุดมการณ์สำหรับการกวาดล้างใหญ่ และแสดงให้เห็นถึงชีวิตในสหภาพโซเวียตในคริสต์ทศวรรษ 1920 -1930

**แหล่งข้อมูลอื่น**
 0029726
หมวดหมู่:ภาพยนตร์ที่ออกฉายในปี พ.ศ. 2482
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
ฮัมดัมซัลตาเนห์ ปาห์ลาวี

เจ้าหญิงฮาดัมซัลดีห์ ปาห์ลาวี (Hamdamsaltaneh Pahlavi) ประสูติเมื่อวันที่ 22 กุมภาพันธ์ 2446 ณ กรุงเตหะราน อิหร่าน เป็นพระราชธิดาพระองค์ใหญ่ใน เรซา ชาห์ ปาห์ลาวี กับ มารายัม ซาวากูดไฮ พระวรราชชายาคนแรก โดยพระมารดาของพระองค์นั้นเสียชีวิตไปตั้งแต่พระองค์ทรงมีพระชันษา 1 ขวบ พระองค์ได้เสกมรสกับ ฮาดี อาตาบาเมื่อปี 2468 มีพระบุตรดังนี้
#อามี เรซา
#ไซรัส อาตาบา
#ซิมิน
เจ้าหญิงฮาดัมซัลดีห์ ปาห์ลาวี สิ้นพระชนม์ลงเมื่อวันที่ 1 มกราคม 2521 สิริพระชันษา 74 ชันษา

**อ้างอิง**
  Genealogy of the Pahlavi Dynasty
หมวดหมู่:บุคคลจากเตหะราน
หมวดหมู่:ราชวงศ์ปาห์ลาวี
แจ็ก บรุกส์แบงก์

แจ็ก คริสโตเฟอร์ สแตมป์ บรุกส์แบงก์ (Jack Christopher Stamp Brooksbank; เกิด 3 พฤษภาคม พ.ศ. 2529) เป็นผู้จำหน่ายไวน์และเป็นทูตตราสินค้า (Brand Ambassadors)  ชาวสหราชอาณาจักร เป็นพระสวามีในเจ้าหญิงยูเชนี พระราชนัดดาในสมเด็จพระราชินีนาถเอลิซาเบธที่ 2

**ประวัติ**
ไฟล์:Coat of Arms of Brooksbank baronets.svg|thumb|170px|ตราอาร์มของบารอเน็ตบรุกส์แบงก์
แจ็ก บรุกส์แบงก์เกิดเมื่อวันที่ 3 พฤษภาคม พ.ศ. 2529 เป็นบุตรคนโตของจอร์จ เอ็ดเวิร์ด ฮิว บรุกส์แบงก์ ผู้บริหารบริษัทและนักบัญชี กับนิโคลา นิวตัน ภรรยา บิดามารดาเป็นศิษย์เก่าจากวิทยาลัยอีตัน ปัจจุบันใช้ชีวิตไปมาระหว่างลอนดอนกับบอร์โดซึ่งมีชื่อเสียงด้านการผลิตไวน์ บรุกส์แบงก์มีพี่ชายคนหนึ่งชื่อทอมัส ซึ่งเป็นศิษย์เก่าวิทยาลัยอีตันเช่นกัน
เขาเป็นญาติชั้นที่สามของเจ้าหญิงยูเชนี เมื่อนับจากฝ่ายซาราห์ ดัชเชสแห่งยอร์ก เพราะเขาเป็นเป็นลื่อของเซอร์เอ็ดเวิร์ด คลินเทอรอว์ บรุกส์แบงก์ บารอเน็ตที่ 1 แห่งฮีลอไมเนอร์ และทอมัส โค้ก เอิร์ลที่ 2 แห่งเลสเตอร์ ผู้สืบเชื้อสายมาแต่พระเจ้าเอ็ดเวิร์ดที่ 3 แห่งอังกฤษ และพระเจ้าเจมส์ที่ 2 แห่งอังกฤษ มีปู่ทวดคือเซอร์แจ็ก โค้ก เจ้าพนักงาน (Gentleman Usher) เคยถวายงานแก่สมเด็จพระเจ้าจอร์จที่ 6 และสมเด็จพระราชินีนาถเอลิซาเบธที่ 2

**การศึกษาและการทำงาน**
บรุกส์แบงก์สำเร็จการศึกษาจากโรงเรียนสโตว์ในบักกิงแฮมเชอร์ และศึกษาต่อที่มหาวิทยาลัยบริสตอลจนสำเร็จการศึกษา เขาเคยทำงานเป็นผู้จัดการทั่วไปของไนต์คลับของชนชั้นสูงชื่อมาฮิกี (Mahiki) ที่เจ้าชายวิลเลียมและเจ้าชายแฮร์รีเคยเสด็จมาเป็นการส่วนพระองค์บ่อย ๆ ปัจจุบันเขาทำงานเป็นทูตตราสินค้าของเตกีลายี่ห้อกาซามีโกส

**เสกสมรส**
บรุกส์แบงก์หมั้นหมายกับเจ้าหญิงยูเชนีแห่งยอร์กเมื่อวันที่ 22 มกราคม พ.ศ. 2561 หลังทั้งสองคบหากันมาเจ็ดปี จากการแนะนำของสหายระหว่างเล่นสกีในประเทศสวิตเซอร์แลนด์ ซึ่งนายบรุกส์แบงก์ทำงานที่นั่น บรุกส์แบงก์เคยคุกเข่าขอเจ้าหญิงยูเชนีแต่งงานระหว่างท่องเที่ยวในประเทศนิการากัว เดือนเมษายนปีเดียวกันนั้น ทั้งสองย้ายออกจากพระราชวังเซนต์เจมส์ แล้วไปประทับ ณ ตำหนักไอวีภายในพระราชวังเค็นซิงตัน
พิธีเสกสมรสถูกจัดขึ้น ณ โบสถ์น้อยนักบุญจอร์จภายในปราสาทวินด์เซอร์ในวันที่ 12 ตุลาคม พ.ศ. 2561 หลังพระราชพิธีเขามิได้รับบรรดาศักดิ์ใด ๆ
บรุกส์แบงก์และเจ้าหญิงยูเชนีให้กำเนิดบุตรคนแรกเมื่อวันที่ 9 กุมภาพันธ์ พ.ศ. 2564 ณ โรงพยาบาลพอร์ตแลนด์สำหรับสตรีและเด็กในลอนดอน ด้วยการผ่าท้องทำคลอด สืบเนื่องจากการผ่าตัดพระปิฐิกัณฐกัฐิคดของเจ้าหญิงยูเชนีก่อนหน้านี้ บุตรคนนี้อยู่ในลำดับที่ 11 ของการสืบราชสันตติวงศ์สหราชอาณาจักรเมื่อแรกเกิด และได้รับการตั้งชื่อว่า ออกัสต์ ฟิลิป ฮอว์ก บรุกส์แบงก์ เมื่อวันที่ 20 กุมภาพันธ์ พ.ศ. 2564

**อ้างอิง**
หมวดหมู่:นักธุรกิจชาวอังกฤษ
หมวดหมู่:ราชวงศ์วินด์เซอร์
หมวดหมู่:บุคคลจากมหาวิทยาลัยบริสตอล
เหตุโจมตีในวิทยาลัยสารพัดช่างเคียร์ช

เมื่อวันที่ 17 ตุลาคม พ.ศ. 2561 เกิดเหตุระเบิดและกราดยิงนักศึกษาในโรงอาหารวิทยาลัยสารพัดช่างเคียร์ชที่เมืองเคียร์ชบนคาบสมุทรไครเมีย (ซึ่งถูกรัสเซียยึดครอง) วิทยาลัยแห่งนี้มีนักศึกษาอายุตั้งแต่ 15 ปี ไปจนถึงประมาณ 25 ปี เหตุการณ์นี้ส่งผลให้มีผู้เสียชีวิต 19 คน และผู้บาดเจ็บ 54 คน โดย 12 คนในจำนวนนี้มีอาการสาหัส
ผู้ก่อเหตุคือ วลาดิสลัฟ รอสเลียคอฟ นักศึกษาอายุ 18 ปี ซึ่งหลังจากก่อเหตุได้ยิงตัวตาย ผู้รอดชีวิตคนหนึ่งระบุว่า การกราดยิงกินเวลานาน 15 นาที 
เหตุโจมตีครั้งนี้ได้รับการสอบสวนในฐานะฆาตกรรมหมู่ ไม่ใช่การก่อการร้าย วลาดีมีร์ ปูติน ประธานาธิบดีรัสเซีย บรรยายเหตุการณ์นี้ว่าเป็น "โศกนาฏกรรม" และแสดงความเสียใจกับครอบครัวของเหยื่อในขณะเข้าร่วมการประชุมที่เมืองโซชี

**อ้างอิง**
หมวดหมู่:การสังหารหมู่ใน พ.ศ. 2561
หมวดหมู่:การสังหารหมู่ในประเทศยูเครน
หมวดหมู่:การสังหารหมู่ในประเทศรัสเซีย
รันนามารี

รันนามารี (Rannamaari) เป็นปีศาจแห่งท้องทะเลความเชื่อปรัมปราของชาวมัลดีฟส์ ซึ่งมีความเกี่ยวเนื่องกับการเปลี่ยนศาสนาจากพุทธเป็นอิสลาม

**ประวัติ**

**ฉบับพื้นเมือง**
รันนามารีเป็นปีศาจแห่งท้องทะเลลึก ชาวบ้านจำต้องสังเวยหญิงพรหมจารีแก่ปีศาจตนนี้ทุกเดือน โดยทุก ๆ วันสุดท้ายของเดือน กษัตริย์จะทรงเลือกสตรีที่สุขภาพอ่อนแอที่สุดในเกาะไปนอนค้างคืนที่วัดเพื่อรอการสังเวย โดยรันนามารีจะไปถึงในยามวิกาล ครั้นรุ่งสางหญิงผู้นั้นจะถึงแก่ความตาย และชาวเกาะจะช่วยกันปลงศพหญิงดังกล่าวด้วยการฝัง

**ฉบับอิบน์ บาตูตา**
อิบน์ บาตูตา (Ibn Batuta) นักเดินทางชาวโมร็อกโก ผู้เคยเดินทางไปทวีปเอเชีย บันทึกเกี่ยวกับรันนามารีไว้ ความว่า
"รันนามารี เป็นปีศาจที่ชาวมัลดีฟส์สมัยก่อนพรั่นพรึง ทุก ๆ เดือนจะมีการบูชายัญหญิงพรหมจารี มิเช่นนั้นชาวบ้านอาจถูกปีศาจตนนี้ออกอาละวาดด้วยความแค้น หญิงสาวชาวเกาะจะถูกกษัตริย์หรือองคมนตรีเลือกสำหรับไปบูชาปีศาจ เบื้องต้นเธอจะถูกขังเดี่ยวในวัดซึ่งตั้งอยู่ชายฝั่งทะเลด้านบูรพาทิศของมาเลช่วงคืนแรกของเดือน ครั้นรุ่งสางครอบครัวจะไปที่วัดเพื่อรับศพของหญิงสาว ชาวมัลดีฟส์เกรงกลัวปีศาจตนนี้มาก จนกระทั่งมีผู้เดินทางมุสลิมคนหนึ่งเดินเข้าไปหาแม่หญิงที่จะถูกสังเวยแก่ปีศาจในวัดแล้วอ่านโองการจากพระคัมภีร์อัลกุรอาน เมื่อเขาอ่านโองการจบ ปีศาจก็หายไป และไม่ปรากฏเรื่องราวทำนองนี้ขึ้นอีก ประชาชนบนเกาะต่างดีใจที่ปีศาจตนนี้หายไป และเชื่อว่าอัลลอฮ์ใหญ่ยิ่งเหนือสิ่งอื่นใด ทั้งหมดจึงเข้ารับอิสลาม"

**อ้างอิง**
หมวดหมู่:วัฒนธรรมมัลดีฟส์
หมวดหมู่:ญิน
บารอนเนสเฮ็ดวิกแห่งซิงเออร์ตอฟฟ์-ดรีบวร์ก

บารอนเนสเฮ็ดวิกแห่งซิงเออร์ตอฟฟ์-ดรีบวร์ก (Baroness Hedwig of Sierstorpff-Driburg) เกิดเมื่อวันที่ 22 พฤสจิกายน 2391 เป็นบุตรีคนที่ 3 ของ เคานต์แอนสท์แห่งซิงเออร์ตอฟฟ์-ดรีบวร์ก และ บารอนเนสแคร์โรไลน์แห่งเวนก์ ครอบครัวของเธอนั้นเป็นเศรษฐีระดับนึง เนื่องจากมีที่ดินหลายแห่งในเวสเพเลีย และเป็นเจ้าของปราสาทในเบด ดรีบวร์ก ปู่ของเธอนั้นทำธุรกิจเกี่ยวกับสมุนไพรและเป็นหุ้นส่วนรายใหญ่ในบริษัทผลิตน้ำหอม โดยครอบครัวของเธอนั้นยังมีโรงแรมและสปาอีกหลายแห่งในประเทศปรัสเซีย 

**แต่งงาน**
เธอสมรสกับ บารอนอัชวินแห่งซิงเออร์ตอฟฟ์-แครม เมื่อวันที่ 24 กันยายน 2412 มีบุตรดังนี้
#เฮ็ดวิก เคาน์เตสวิลเฮล์มแห่งโอเยนฮุสเซน-ซิงเออร์ตอฟฟ์
#แวนดา
#อิริก
#อาร์มการ์ด ฟอน แครม
*อนึ่ง เธอเป็นพระอัยยิกาใน เจ้าชายแบร์นฮาร์ดแห่งลิพเพอ-บีสเตอร์เฟลด์ และเป็นพระปัยยิกาใน สมเด็จพระราชินีนาถเบียทริกซ์แห่งเนเธอร์แลนด์
ต่อมาในปั 2424 สามีของเธอได้เพิ่มนามสกุลใหม่เป็น ซิงเออร์ตอฟฟ์-แครม

**อ้างอิง**
 Genealogics - Freiin Hedwig von Sierstorpf-Driburg
*Genealogisches Handbuch des Adels, Fürstliche Häuser, Reference: 1964 548
หมวดหมู่:บารอนเนสแห่งเยอรมนี
มนุษย์คนแรกบนดวงจันทร์

มนุษย์คนแรกบนดวงจันทร์ (First Man) เป็นภาพยนตร์ชีวประวัติในปี ค.ศ. 2018 กำกับโดยเดเมียน ชาเซลล์ และเขียนบทโดยจอช ซิงเงอร์ จากหนังสือเรื่อง First Man: The Life of Neil A. Armstrong แต่งโดย เจมส์ อาร์. แฮนเซน ภาพยนตร์นำแสดงโดย ไรอัน กอสลิง รับบท นีล อาร์มสตรอง ร่วมด้วย แคลร์ ฟอย, เจสัน คลาร์ก, ไคล์ แชนด์เลอร์, โครีย์ สโตลล์, ซีอะรัน ฮินส์, คริสโตเฟอร์ แอบบอตต์, แพทริก ฟูกิต และลูคัส ฮาส โดยมีเรื่องราวเกี่ยวกับหลังภาระกิจสู่ดวงจันทร์ของอะพอลโล 11 เมื่อปี 1969 ผู้อำนวยสร้างเรื่องนี้คือ สตีเวน สปีลเบิร์ก 

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2561
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ชีวประวัติ
หมวดหมู่:ภาพยนตร์ประวัติศาสตร์
หมวดหมู่:ภาพยนตร์โดยแอมบลินเอ็นเตอร์เทนเมนต์
หมวดหมู่:ภาพยนตร์ชีวิต
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์อเมริกันที่สร้างจากเหตุการณ์จริง
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ที่มีฉากในรัฐฟลอริดา
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยยูนิเวอร์แซลพิกเจอส์
อีเวร์ตง กงชัลวีส ซาตูร์นีนู

เอแวร์ตัน กอนซัลเวส ซาตูร์นีนู (5 กุมภาพันธ์ ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองหลังให้กับแบงค็อก ยูไนเต็ดในไทยลีก

**สโมสรอาชีพ**

**เชียงราย ยูไนเต็ด**
ในวันที่ 3 มกราคม ค.ศ. 2017 เชียงราย ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากสโมสรลูเวอร์เดนเซ ต่อมาในวันที่ 11 มีนาคม ค.ศ. 2017 อีเวร์ตงทำประตูแรกในลีก นัดที่เชียงรายเปิดบ้านแซงเอาชนะราชนาวี 3–2

**แบงค็อก ยูไนเต็ด**
ในวันที่ 27 ธันวาคม ค.ศ. 2017 แบงค็อก ยูไนเต็ด บรรลุข้อตกลงในการคว้าตัวอีเวร์ตง กงชัลวีส ซาตูร์นีนู จากเชียงราย ยูไนเต็ด เป็นที่เรียบร้อย ต่อมาในวันที่ 7 เมษายน ค.ศ. 2018 อีเวร์ตงทำประตูแรกในลีก นัดที่แบงค็อกบุกไปชนะการท่าเรือที่แพตสเตเดียม 3–0

**เกียรติประวัติ**
Lajeadense- Copa FGF: 2014
Luverdense- Campeonato Mato-Grossense: 2016
เชียงราย ยูไนเต็ด- ไทยเอฟเอคัพ (1): 2017

**อ้างอิง**

**แหล่งข้อมูลอื่น**
everton-goncalves-saturnino/172331
หมวดหมู่:นักฟุตบอลชาวบราซิล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:กองหลังฟุตบอล
หมวดหมู่:บุคคลจากรัฐปารานา
จูดี ฮอลิเดย์

จูดี ฮอลิเดย์ (Judy Holliday; 21 มิถุนายน พ.ศ. 2464 – 7 มิถุนายน พ.ศ. 2508) เป็นนักแสดง นักแสดงตลก และนักร้องชาวอเมริกัน เธอเริ่มต้นอาชีพด้วยการเป็นส่วนหนึ่งในการแสดงที่ไนต์คลับ ก่อนที่จะได้ทำงานในละครบรอดเวย์และเพลง ความสำเร็จของเธอเริ่มในปี พ.ศ. 2489 เมื่อได้แสดงละครเวทีเรื่อง บอร์นเยสเตอร์เดย์ ในบทบิลลี ดอว์น ซึ่งนำไปสู่การแสดงในฉบับภาพยนตร์ปี พ.ศ. 2493 การแสดงจากภาพยนตร์เรื่องนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยมและรางวัลลูกโลกทองคำ สาขานักแสดงนำหญิงยอดเยี่ยม ประเภทภาพยนตร์เพลงหรือตลก ฮอลิเดย์ปรากฏตัวในภาพยนตร์หลายเรื่องตลอดช่วงคริสต์ทศวรรษ 1950 เธอยังได้คำวิจารณ์ที่ดีจากการแสดงในละครเพลงบรอดเวย์ที่ชื่อ เบลส์อาร์ริงนิง ซึ่งทำให้เธอชนะรางวัลโทนี สาขานักแสดงหญิงยอดเยี่ยมในด้านละครเพลง และกลับมารับบทเดิมในละครเดิมฉบับภาพยนตร์ ปี พ.ศ. 2503
จากการสูบบุหรี่อย่างหนัก ฮอลิเดย์เสียชีวิตด้วยโรคมะเร็งเต้านม เมื่อวันที่ 7 มิถุนายน พ.ศ. 2508 สองสัปดาห์ก่อนวันเกิดปีที่ 44 ของเธอ ร่างของเธอถูกฝังอยู่ในสุสานเวสต์เชสเตอร์ฮิลส์ ที่หมู่บ้านเฮสติงส์-ออน-ฮัดสัน ในนครนิวยอร์ก ห้าปีก่อนที่เธอจะเสียชีวิต ฮอลิเดย์ยังมีดวงดาวอยู่บนฮอลลีวูดวอล์กออฟเฟม อยู่ที่ 6901 ฮอลลีวูดบูเลวาร์ด ในลอสแอนเจลิส

**อ้างอิง**

**แหล่งข้อมูลอื่น**
จูดี ฮอลิเดย์- 391062-  จูดี ฮอลิเดย์ ที่อินเทอร์เน็ตบรอดเวย์ดาตาเบส
2508
หมวดหมู่:บุคคลที่เกิดในปี พ.ศ. 2464
หมวดหมู่:บุคคลที่เสียชีวิตในปี พ.ศ. 2508
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:เสียชีวิตจากมะเร็งเต้านม
หมวดหมู่:บุคคลจากควีนส์
หมวดหมู่:ผู้ที่ได้รับรางวัลโทนี
ภาษาครีโอลเฮติ

ไฟล์:WIKITONGUES- Castelline speaking Haitian Creole.webm|thumb|ผู้พูดภาษาครีโอลเฮติ บันทึกในสหรัฐ
ภาษาครีโอลเฮติ (links=no; Créole haïtien; Haitian Creole) เป็นภาษาครีโอลที่ได้รับอิทธิพลส่วนใหญ่มาจากภาษาฝรั่งเศส นอกจากนี้ยังได้รับอิทธิพลจากภาษาโปรตุเกส ภาษาสเปน ภาษาอังกฤษ ภาษาตาอีโน และภาษาต่าง ๆ ในแถบแอฟริกาตะวันตกโดยมีผู้พูดประมาณกว่า 10–12ล้านคนทั่วโลก ซึ่งส่วนใหญ่มักเป็นชาวเฮติ
ก่อนช่วงปลายคริสต์ศตวรรษที่ 20 ภาษาครีโอลเฮติเป็นภาษาที่มีการใช้กันในวงจำกัด โดยประเด็นเกี่ยวกับการใช้และการเรียนการสอนภาษาครีโอลเฮติซึ่งเป็นภาษาที่ชาวฝรั่งเศสไม่สามารถเข้าใจได้เป็นประเด็นที่มีการโต้เถียงกันมาแล้วตั้งแต่คริสต์ศตวรรษที่ 19 เนื่องจากชาวเฮติบางคนมองว่าภาษาฝรั่งเศสเป็นอิทธิพลของพวกล่าอาณานิคม และชนชั้นสูงในฝรั่งเศสมักดูถูกภาษาครีโอลเฮติว่าเปรียบเสมือนภาษาฝรั่งเศสของคนที่ไร้การศึกษาหรือคนยากจน
ภาษาครีโอลเฮติเป็นภาษาที่มีการใช้กันในวงจำกัด การเรียนการสอนในโรงเรียนส่วนใหญ่มักจะใช้ภาษาฝรั่งเศสเป็นหลัก โดยก่อนหน้านี้เมื่อปี พ.ศ. 2521 ก็เคยมีการเสนอให้ใช้ภาษาครีโอลเฮติในการเรียนการสอนในสี่ปีแรกของชั้นประถมศึกษา แต่ก็ไม่ประสบความสำเร็จมากนัก แต่ก็ส่งผลให้มีการใช้ภาษาครีโอลเฮติในวงกว้างขึ้นเล็กน้อย ปัจจุบันรัฐบาลเฮติได้พยายามขยายการใช้ภาษาครีโอลเฮติให้กว้างขึ้น รวมถึงปรับปรุงระบบการเรียนการสอนในโรงเรียนด้วย

**อ้างอิง**

**อ่านเพิ่ม**
 language=fr- oclc=44702224

**แหล่งข้อมูลอื่น**
 url=http://www.indiana.edu/~creole/- Haitian Creole basic vocabulary (from Wiktionary's Swadesh-list appendix)- Haitian Creole-English dictionary (PDF) date=2021-12-16 
หมวดหมู่:ภาษาพิดจินและภาษาครีโอล
หมวดหมู่:ภาษาในประเทศเฮติ
หมวดหมู่:ภาษาประธาน–กริยา–กรรม
ฌ็อง-ตอมา อารีกี เดอ กาซานอวา

ฌ็อง-ตอมา อารีกี เดอ กาซานอวา (Jean-Thomas Arrighi de Casanova) หรือที่บางแหล่งระบุชื่อว่า ฌ็อง-ตูแซ็ง อารีกี เดอ กาซานอวา (Jean-Toussaint Arrighi de Casanova; เกิดวันที่ 8 มีนาคม ค.ศ. 1778 ในกอร์เต; เสียชีวิตวันที่ 22 มีนาคม ค.ศ. 1853 ในปารีส) เป็นนักการทูตและทหารฝรั่งเศสในสงครามปฏิวัติฝรั่งเศสและสงครามนโปเลียน ในปลายคริสต์ทศวรรษ 1840 อารีกีเข้าไปมีส่วนร่วมในการเมืองและได้รับเลือกเป็นสมาชิกสภาผู้แทนราษฎรและสมาชิกวุฒิสภาในรัฐสภาฝรั่งเศส เขาเป็นญาติเขยของนโปเลียน โบนาปาร์ต

**ชีวิตทหาร**
อารีกีเกิดที่เมืองกอร์เตบนเกาะคอร์ซิกา เข้าเรียนในโรงเรียนทหารที่เมืองเรอแบใน ค.ศ. 1787 และเข้าเรียนในมหาวิทยาลัยที่เมืองปีซาก่อนจะกลับสู่คอร์ซิกาใน ค.ศ. 1796 อารีกีเป็นสามีของลูกพี่ลูกน้องคนหนึ่งของนโปเลียน โบนาปาร์ต เขาได้รับตำแหน่งร้อยโทในกองทัพอิตาลีของฝรั่งเศสและได้ติดตามนโปเลียนโดยตรง ต่อมาเขาได้เป็นเลขานุการสถานอัครราชทูตฝรั่งเศสในโรมในขณะที่โฌแซ็ฟ โบนาปาร์ตดำรงตำแหน่งอัครราชทูตที่นั่น จากนั้นเขาได้กลับสู่ชีวิตทหารโดยร่วมรบกับนโปเลียนในการรบที่อิยิปต์ ได้รับบาดเจ็บในยุทธการที่อัศศอลฮียะฮ์ มีส่วนร่วมในการโอบล้อมเมืองจัฟฟาและเอเคอร์ และได้รับการเลื่อนตำแหน่งเป็นร้อยเอก ระหว่างการล้อมเมืองเอเคอร์ กระสุนปืนลูกหนึ่งเฉี่ยวหมวกนโปเลียนไปถูกอารีกีเข้าที่ลำคอและตัดหลอดเลือดแดง ศัลยแพทย์ดอมีนิก ฌ็อง ลาแร เชื่อว่าบาดแผลนั้นร้ายแรงถึงตาย ถึงกระนั้นก็ดูแลรักษาอารีกีและช่วยชีวิตเขาไว้ได้p=405 อารีกีกลับสู่ฝรั่งเศสและร่วมรบในยุทธการที่มาเรงโก
เมื่อนโปเลียนได้ขึ้นเป็นจักรพรรดิแห่งฝรั่งเศส อารีกีได้รับตำแหน่งเป็นนายพลทหารม้า อารีกีได้เข้ารบในหลายสมรภูมิ เช่น ยุทธการที่อัสเพิร์น-เอ็สลิง, ยุทธการที่วากรัม เป็นต้น
ในช่วงสงครามสหสัมพันธมิตรครั้งที่หก นโปเลียนพ่ายแพ้และถูกกองทัพพันธมิตรโจมตีสวนกลับ ในยุทธการที่แฟร์-ช็องเปอนวซ เขาได้ร่วมทัพกับจอมพล โอกุสต์ เดอ มาร์มง แต่เนื่องจากกองทัพสหสัมพันธมิตรมีมาก ทำให้ต้องถอยร่นและร่วมมือกับจอมพลฝรั่งเศสคนอื่น ๆ เพื่อทำการปกป้องกรุงปารีส

**หลังสงครามนโปเลียน**
ใน ค.ศ. 1849 อารีกีได้ดำรงตำแหน่งผู้แทนราษฎรจากเกาะคอร์ซิกาในสภาผู้แทนราษฎรฝรั่งเศสและต่อมาได้รับเลือกเป็นสมาชิกวุฒิสภา ตำแหน่งสุดท้ายของเขาคือผู้บัญชาการออแตลเดแซ็งวาลีด

**การยกย่อง**
ชื่อของเขาปรากฏในประตูชัยกรุงปารีสpp=23–24 เขาได้รับเหรียญกล้าหาญเลฌียงดอเนอร์และเหรียญอิสริยาภรณ์แห่งรูเนียน ทางด้านบาวาเรียได้ให้เหรียญกล้าหาญแห่งมัคส์ โยเซ็ฟ เพื่อเป็นการเชิดชูเกียรติยศของเขา

**อ้างอิง**

**บรรณานุกรม**
language=fr
*isbn=978-1-908692-28-3 
หมวดหมู่:บุคคลที่เกิดในปี พ.ศ. 2321
หมวดหมู่:บุคคลที่เสียชีวิตในปี พ.ศ. 2396
หมวดหมู่:นายพลชาวฝรั่งเศส
หมวดหมู่:บุคคลจากจังหวัดโอต-กอร์ส
วังเดร์ ลูอีส ซิลวา ซูซา

วังเดร์ ลูอีส ซิลวา ซูซา (17 เมษายน ค.ศ. 1990 —) เป็นนักฟุตบอลชาวบราซิล ปัจจุบันเล่นตำแหน่งกองกลางตัวรุกให้กับชลบุรี ในไทยลีก 2

**สโมสรอาชีพ**

**เชียงราย ยูไนเต็ด**
ในวันที่ 5 มีนาคม ค.ศ. 2017 วังเดร์ ลูอีส ทำประตูแรกในไทยลีก นัดที่เชียงรายเปิดบ้านเอาชนะสุพรรณบุรี 2–0

**แบงค็อก ยูไนเต็ด**
ในวันที่ 21 ธันวาคม ค.ศ. 2017 วังเดร์ ลูอีส ได้เซ็นสัญญา 2 ปีกับแบงค็อก ยูไนเต็ด ต่อมาในวันที่ 4 มีนาคม ค.ศ. 2018 วังเดร์ ลูอีส ทำประตูแรกในไทยลีก นัดที่แบงค็อกบุกไปชนะราชบุรีที่มิตรผลสเตเดียม 2–1 โดยสถิติฤดูกาล 2018 วังเดร์ ลูอีส ทำประตูให้กับสโมสรได้ทั้งหมด 5 ประตู

**เกียรติประวัติ**
ฟลาเมงโก- Taça Guanabara: 2011- Taça Rio: 2011- Campeonato Carioca: 2011
บาเอีย- Campeonato Baiano: 2012
วิตอเรีย- Campeonato Baiano: 2013, 2016
เชียงราย ยูไนเต็ด- ไทยเอฟเอคัพ (1): 2560
แบงค็อก ยูไนเต็ด- ไทยลีก รองชนะเลิศ: 2561, 2565–66, 2566–67- ไทยเอฟเอคัพ: 2566–67
ชลบุรี- ไทยลีก 2: 2567–68

**อ้างอิง**

**แหล่งข้อมูลอื่น**
  Player Profile @Flamengo.com.br -  Player Profile @Flapédia 
หมวดหมู่:นักฟุตบอลชาวบราซิล
หมวดหมู่:กองกลางฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลชลบุรี
หมวดหมู่:บุคคลจากซัลวาดอร์
วรุฒ เมฆมุสิก

วรุฒ เมฆมุสิก (เจ; 21 กุมภาพันธ์ พ.ศ. 2535 —) เป็นนักฟุตบอลอาชีพชาวไทย ปัจจุบันเล่นตำแหน่งผู้รักษาประตูให้กับแบงค็อก ยูไนเต็ดในไทยลีก

**เกียรติประวัติ**
แอร์ฟอร์ซ ยูไนเต็ด- ไทยลีกดิวิชัน 1 
** 16px ชนะเลิศ (1) : 2556

**อ้างอิง**

**แหล่งข้อมูลอื่น**
  Profile at Goal- walut-makemusik/334020
หมวดหมู่:นักฟุตบอลจากจังหวัดพัทลุง
หมวดหมู่:นักฟุตบอลชายชาวไทย
หมวดหมู่:ผู้รักษาประตูฟุตบอล
หมวดหมู่:ผู้รักษาประตูฟุตบอลชาวไทย
หมวดหมู่:ผู้เล่นสโมสรฟุตบอลบุรีรัมย์
หมวดหมู่:ผู้เล่นสโมสรฟุตบอลพัทลุง
หมวดหมู่:ผู้เล่นสโมสรฟุตบอลแอร์ฟอร์ซ ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
พายุโคโตะ

โคโตะ (Koto; literal translation|เครื่องดนตรีญี่ปุ่นชนิดหนึ่ง, กลุ่มดาวพิณ) เป็นชื่อพายุหมุนเขตร้อนในรายชื่อชุดที่ 3 ลำดับที่ 5 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ คัมมูริ (Kammuri; literal translation|มงกุฎ, กลุ่มดาวมงกุฎเหนือ) มาก่อน แต่ถูกถอนออกไปในฤดูกาล 2562
พายุคัมมูรินั้นอาจหมายถึง
*พายุโซนร้อนกำลังแรงคัมมูริ (พ.ศ. 2545) (เจเอ็มเอ: T0212, เจทีดับเบิลยูซี: 16W, ปากาซา: ลากาลัก)
*พายุโซนร้อนกำลังแรงคัมมูริ (พ.ศ. 2551) (เจเอ็มเอ: T0809, เจทีดับเบิลยูซี: 10W, ปากาซา: ฮูเลียน) – พายุที่ส่งผลกระทบกับประเทศจีนและเวียดนาม
*พายุโซนร้อนกำลังแรงคัมมูริ (พ.ศ. 2557) (เจเอ็มเอ: T1417, เจทีดับเบิลยูซี: 17W)
*พายุไต้ฝุ่นคัมมูริ (พ.ศ. 2562) (เจเอ็มเอ: T1928, เจทีดับเบิลยูซี: 29W, ปากาซา: ตีโซย)
ส่วนชื่อโคโตะนั้น ในปัจจุบันยังไม่เคยถูกนำมาใช้เป็นชื่อพายุ
ไซรัส อาตาบา

ไซรัส อาตาบา (Cyrus Atabay) เกิดเมื่อวันที่ 6 กันยายน 2472 ณ กรุงเตหะราน ประเทศอิหร่าน เป็นพระโอรสคนรองใน เจ้าหญิงฮาดัมซัลดีห์ ปาห์ลาวี กับ ฮาดี อาตาบา เขาเป็นพระราชนัดดาใน พระเจ้าชาห์ เรซา ปาห์ลาวี ซึ่งในช่วงสงครามโลกครั้งที่หนึ่ง เขาได้ศึกษาคณะวรรณคดีเยอรมันในมหาวิทยาลัยมิวนิก ก่อนจะกลายเป็นนักกวีและมักแปลหนังสือเยอรมันเป็นภาษาเปอร์เซีย

**รางวัล**
1957: Hugo-Jacobi-Preis
*1983: full member of the Bayerische Akademie der Schönen Künste (Bavarian Academy of Fine Arts))
*1990: Adelbert von Chamisso Prize
*1993: Member of Deutsche Akademie für Sprache und Dichtung (the German Academy for Language and Literature)

**สิ่งตีพิมพ์**
Düsseldorf: Classen Verlag، 1971.Die Worte der Ameisen/ Cyrus Atabay 100p
*Hamburg: Classen Verlag, Gesange von Morgen: neue Iranische lyrik/ Cyrus Atabay 1968, 126p
*Die schönsten Gedichte aus dem klassischen Persien\ Hafis, Rumi, Omar Chajjam; Übertragen von Cyrus Atabay; Herausgegeben und mit einem Nachwort Versehen von Kurt Scharf
ไซรัส ใช้ชีวิตในประเทศเยอรมนี ก่อนจะเสียชีวิตลงเมื่อวันที่ 26 มกราคม 2539 สิริอายุรวม 66 ปี

**อ้างอิง**
หมวดหมู่:ราชวงศ์ปาห์ลาวี
หมวดหมู่:นักเขียน
ทริป.คอม

ทริป.คอม (Trip.com) เป็นสำนักงานท่องเที่ยวออนไลน์สัญชาติจีนที่ถือครองโดยทริป.คอมกรุ๊ป เว็บไซต์และแอปพลิเคชันสามารถใช้จองเที่ยวบิน โรงแรม รถไฟ เช่ารถ เปลี่ยนอากาศยาน ทัวร์ และบัตรเข้าชมสถานที่ท่องเที่ยว

**ประวัติ**
ก่อนที่จะมีเจ้าของเป็นบริษัทปัจจุบัน ชื่อโดเมนของทริป.คอมถูกใช้งานโดย Trip Software Systems ใน ค.ศ. 1996 ถึง 1998, Antoine Toffa ใน ค.ศ. 1998 ถึง 2000, Cendant ใน ค.ศ. 2001 ถึง 2003, Orbitz ใน ค.ศ. 2009 ถึง 2013 และ Expedia ใน ค.ศ. 2015 ถึง 2016
ใน ค.ศ. 2016 Gogobot บริษัทจองและวิจัยการเดินทางที่ก่อตั้งโดย Travis Katz และ Ori Zaltzman ใน ค.ศ. 2010 เข้าซื้อทริป.คอมจาก Expedia และเปลี่ยนชื่อบริการเป็นทริป.คอม
ในเดือนพฤศจิกายน ค.ศ. 2017 Ctrip เข้าซื้อทริป.คอม ในเวลานั้น ทริปมีผู้ใช้งานกว่า 60 ล้านผู้ใช้

**รางวัล**
 2019 Google Material Design Award: Universality

**อ้างอิง**

**แหล่งข้อมูลอื่น**
หมวดหมู่:เว็บไซต์
สถาพร แดงสี

สถาพร แดงสี (หนุ่ม; 13 พฤษภาคม พ.ศ. 2531 —) เป็นนักฟุตบอลชาวไทย ปัจจุบันเล่นตำแหน่งแบ็คซ้ายให้กับเมืองทอง ยูไนเต็ด ในไทยลีก และทีมชาติไทย

**สโมสรอาชีพ**

**บุรีรัมย์ ยูไนเต็ด**

**การท่าเรือ (ยืมตัว)**
ในวันที่ 14 กรกฎาคม 2559 การท่าเรือได้บรรลุข้อตกลงในการยืมตัวสถาพร แดงสี จากบุรีรัมย์ ยูไนเต็ด จนจบฤดูกาล

**แบงค็อก ยูไนเต็ด**
ในวันที่ 6 กุมภาพันธ์ 2560 แบงค็อก ยูไนเต็ด บรรลุข้อตกลงในการคว้าตัวสถาพร แดงสี จากบุรีรัมย์ ยูไนเต็ด อย่างเป็นทางการ ต่อมาในวันที่ 21 มิถุนายน 2560 การแข่งขันช้าง เอฟเอคัพ รอบ 64 ทีมสุดท้าย สถาพรทำประตูแรกให้กับสโมสร นัดที่แบงค็อกบุกไปชนะเชียงรายซิตี 5–1 ผ่านเข้าสู่รอบ 32 ทีมสุดท้ายได้สำเร็จ

**เกียรติประวัติ**
บุรีรัมย์ ยูไนเต็ด- ฟุตบอลชิงถ้วยพระราชทานประเภท ก. 
** 16px ชนะเลิศ (1) : 2559

**อ้างอิง**

**แหล่งข้อมูลอื่น**
 sathaporn-daengsee/397253
หมวดหมู่:นักฟุตบอลจากจังหวัดบุรีรัมย์
หมวดหมู่:นักฟุตบอลชายชาวไทย
หมวดหมู่:นักฟุตบอลทีมชาติไทย
หมวดหมู่:กองหลังฟุตบอล
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลมหาวิทยาลัยนอร์ทกรุงเทพ
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลหนองบัว พิชญ
หมวดหมู่:ผู้เล่นสโมสรฟุตบอลเมืองทอง ยูไนเต็ด
ภัทรพล คำสุข

ภัทรพล คำสุข (บิ๊ก; 22 กรกฎาคม พ.ศ. 2539 —) เป็นนักฟุตบอลชาวไทย ปัจจุบันเล่นตำแหน่งกองกลางตัวรุกและปีกให้กับบางกอก ในไทยลีก 3
ภัทรพลเป็นผู้เล่นชาวไทยคนแรกที่ได้ลงเล่นในเอฟเอคัพ ซึ่งเป็นฟุตบอลถ้วยที่เก่าแก่ที่สุดของอังกฤษ โดยเขาได้ลงเล่นให้กับไฮด์ยูไนเต็ดในนัดที่เปิดบ้านแพ้มิลตันคีนส์ดอนส์ 0–4 เมื่อวันที่ 4 พฤศจิกายน 2560

**เกียรติประวัติ**
บางกอก- ไทยลีก 3: 2566–67

**อ้างอิง**

**แหล่งข้อมูลอื่น**
  ข้อมูลจาก Soccerway
หมวดหมู่:นักฟุตบอลจากจังหวัดขอนแก่น
หมวดหมู่:นักฟุตบอลชายชาวไทย
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลบางกอก
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
ศิลปะการร่ายรำ

การออกแบบท่าร่ายรำในชาชูชา การเต้นของสเปน
ศิลปะการร่ายรำ (Choreography) คือศิลปะหรือการแสดงลำดับการเคลื่อนไหวของร่างกายที่ได้รับการออกแบบ ที่มีท่าทาง รูปแบบ หรือทั้งสองอย่างโดยมีรูปแบบเฉพาะ ศิลปะการร่ายรำอาจหมายถึงการออกแบบในตัวเองอยู่แล้ว ศิลปะการร่ายรำนั้นอยู่ในหลากหลายแขนง ทั้งเชียร์ลีดดิง การถ่ายภาพยนตร์ ยิมนาสติกส์ แฟชันโชว์ สเกตน้ำแข็ง วงเดินแถว การแสดงประสานเสียง ละคร ระบำใต้น้ำ การทำโชว์ลีลาการสับไพ่ งานสร้างวิดีโอเกม และศิลปะภาพเคลื่อนไหว
หมวดหมู่:ศิลปะการแสดง
การถ่ายภาพยนตร์

การถ่ายภาพยนตร์ (Cinematography) หรืออาจเรียก การกำกับการถ่ายภาพ (direction of photography) คือวิทยาศาสตร์หรือศิลปะการถ่ายรูปภาพ/ภาพเคลื่อนไหวโดยการบันทึกแสงหรือคลื่นแม่เหล็กไฟฟ้า หรือไม่ก็กระบวนการทางอิเล็กทรอนิกส์โดยวิธีเซนเซอร์รูปภาพ หรือกระบวนการทางเคมีโดยวัสดุไวต่อแสง เช่น ฟิล์มถ่ายภาพ
การถ่ายภาพยนตร์ยังมีในแขนงสาขาต่าง ๆ ในด้านวิทยาศาสตร์และการค้า เช่นเดียวกับในจุดประสงค์ด้านการบันเทิงและการสื่อสารมวลชน

**อ้างอิง**
หมวดหมู่:ภาพยนตร์
หมวดหมู่:เทคโนโลยีภาพยนตร์และวิดีโอ
หมวดหมู่:การทำภาพยนตร์
เครื่องอิสริยาภรณ์รัฐเอกราชโครเอเชีย

เครื่องอิสริยาภรณ์รัฐเอกราชโครเอเชีย. อันเท ปาเวลิช ประมุขแห่งรัฐเอกราชโครเอเชีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.

**ประวัติ**

**อิสริยาภรณ์**

**อ้างอิง**
รัฐเอกราช
หมวดหมู่:สังคมโครเอเชีย
วิกิพีเดีย:สภากาแฟ/อภิปราย/A new project around welcoming newcomers: we are looking for a wiki to collaborate with

Hello
Sorry to use English. !
I'm Trizek, and I work with the Growth team. Our goal is to help communities to help new users to become active users.
Here are the Growth team projects for the October, November, and December 2018 period. The goals of those projects are:
*to help your community to know better what newcomers expect when they create an account,
*to redirect them to a central place on your wiki where they can be helped.
We are looking for a community who would accept to try those 3 projects:
*Understanding first day: it will help us learn a lot about new editors. It will not change any user’s experience and will be invisible. We will monitor and see what new editors do right after creating their accounts to know where they go. Do they just read articles? Do they read Help pages? Do they try to edit a page or leave a message? We will be careful with user privacy. We hope to share initial results in December.
*Personalized first day will help us learn a lot about new editors. To start, we will add some optional questions to the new editor’s registration process. Why have you created an account? Do you want to edit? What are your favorite topics? This will help us learn what new editors are trying to do. By using the data and your community experience, we’ll be able to make the experience better for a new user. We want to help them to achieve what they’re trying to do. We expect to share initial results in December.
*Focus on help desk. Help desks work: newcomers are happy when they can ask a question to an experienced user.  We will work on two things for help desks. First a bot will leave a message to new users and invite them to visit the Help Desk. Then, we will add a new button new button in the editor to invite new editors to “Ask a question”, that would redirect to the Help desk.  We hope to have an initial experiment running in December. I've already contacted some community members about that project, but with no success. 
Are you interested?
For those 3 projects, the Growth team will take care of the technical or design problems. The team will also help you to create better ways on how to interact with new users. The team is looking for people who can help. We rely on your motivation and your experience to have those 3 projects to be a success.
Sorry for this long message. I'm looking forward working with your community! :)
Trizek (WMF) (คุย) 15:27, 19 ตุลาคม 2561 (ICT)
: You should discuss and plan for these projects earlier. We may not able to do anything in this period, I guess.
:Azoma  
พูดคุย 23:51, 1 พฤศจิกายน 2561 (ICT)
::Thank you for your reply, Azoma.
::If your community is interested by those projects, we can deploy them starting in January 2019. Would that work? Trizek (WMF) (คุย) 21:19, 7 พฤศจิกายน 2561 (ICT)
เครื่องอิสริยาภรณ์สาธารณรัฐโดมินิกัน

เครื่องอิสริยาภรณ์สาธารณรัฐโดมินิกัน โดยรัฐบาลสาธารณรัฐโดมินิกัน เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.

**ประวัติ**
เครื่องอิสริยาภรณ์สาธารณรัฐโดมินิกัน ถือกำเนิดในสมัยประธานาธิบดี ราฟาเอล ตรูจิโย. เครื่องอิสริยาภรณ์บางชนิด;ได้รับการเปลี่ยนชื่อภายหลังการอสัญกรรม เมื่อวันที่ 30 พฤษภาคม ค.ศ. 1961.

**Currents orders and medals**
These are the orders and medals actually awarded by the :

**อิสริยาภรณ์**
 เครื่องอิสริยาภรณ์เกียรติคุณดูเตอร์ (ค.ศ. 1931)- เครื่องอิสริยาภรณ์เกียรติคุณดูเตอร์, ซานเชส และ เมลลา (ค.ศ. 1954)- เครื่องอิสริยาภรณ์คริสโตเฟอร์ โคลัมบัส (ค.ศ. 1937)- เครื่องอิสริยาภรณ์เกียรติคุณทหาร (ค.ศ. 1930)- เครื่องอิสริยาภรณ์เกียรติคุณทหารอากาศ (ค.ศ. 1952)- เครื่องอิสริยาภรณ์เกียรติคุณทหารเรือ (ค.ศ. 1954)- เครื่องอิสริยาภรณ์ทหารนายพลซานตานา (ค.ศ. 1954)

**เหรียญ**
 เหรียญกล้าหาญ (ค.ศ. 1939)- เหรียญอิสริยาภรณ์เกียรติคุณสตรีโดมินิกัน (ค.ศ. 1985)

**อิสริยาภรณ์เดิม**
ตารางข้างล่างนี้แสดงรายชื่อเครื่องอิสริยาภรณ์สาธารณรัฐโดมินิกัน ในสมัยตรูจิโย:- เหรียญที่ระลึก 23 กุมภาพันธ์ 1930 (ค.ศ. 1937)- เครื่องอิสริยาภรณ์ตรูจิโย (ค.ศ. 1938)- เครื่องอิสริยาภรณ์จอมพลสูงสุด (ค.ศ. 1938)- President Trujillo Grand Cordon (ค.ศ. 1952)- Order of the National Benefactor (ค.ศ. 1955)- เครื่องอิสริยาภรณ์เกียรติคุณ 14 มิถุนายน (ค.ศ. 1961)

**อ้างอิง**

**แหล่งข้อมูลอื่น**
 Secretaría de Estado de Relaciones Exteriores (Law) (In Spanish)- Secretaría de Estado de Relaciones Exteriores (Reglament) (In Spanish)- Medals of the Dominican Republic
หมวดหมู่:เครื่องอิสริยาภรณ์สาธารณรัฐโดมินิกัน
จ่ายเมื่อรับชม

จ่ายเมื่อรับชม (pay-per-view (PPV)) เป็นรูปแบบหนึ่งของบริการโทรทัศน์แบบเรียกจ่ายที่ผู้รับบริการของผู้ให้บริการโทรทัศน์สามารถซื้อการรับชมผ่านการออกอากาศทางโทรทัศน์ส่วนบุคคล รายการจะแพร่ภาพรายการในเวลาเดียวกันให้ทุกคนที่สั่งซื้อสามารถรับชมได้ (ต่างจากระบบวีดิทัศน์ตามคำขอที่ผู้ชมสามารถดูรายการในเวลาไหนก็ได้) โดยอาจซื้อรายการผ่านคู่มือบนจอ ระบบโทรศัพท์อัตโนมัติ หรือตัวแทนบริการลูกค้า รายการอาจเป็นภาพยนตร์ยาว การแข่งขันกีฬา และรายการบันเทิงอื่น ๆ เมื่ออินเทอร์เน็ตเติบโตขึ้น คำว่า จ่ายเมื่อรับชมทางอินเทอร์เน็ต (Internet pay-per-view (iPPV)) จะใช้อธิบายถึงบริการจ่ายเมื่อรับชมโดยทางออนไลน์ บริการจ่ายเมื่อรับชมโดยมากแล้วจะใช้เผยแพร่การแข่งขันกีฬาประเภทสู้ อาทิ มวยสากล ศิลปะการต่อสู้แบบผสม และการบันเทิงด้านกีฬาอย่าง มวยปล้ำอาชีพ
หมวดหมู่:คำศัพท์โทรทัศน์
หมวดหมู่:โทรทัศน์แบบจ่ายเงิน
เจ้าชายกอห์ลัมเรซา ปาห์ลาวี

เจ้าชายกอห์ลัมเรซา ปาห์ลาวี (Gholamreza Pahlavi) ประสูติเมื่อวันที่ 16 พฤษภาคม 2466 เป็นพระราชโอรสใน พระเจ้าชาห์ เรซา ปาห์ลาวี กับ คาร์มา อัล-โมลูก เป็นพระอนุชาต่างพระมารดาใน พระเจ้าชาห์ โมฮัมหมัด เรซา ปาห์ลาวี พระองค์ทรงเรียนจบจากประเทศสวิตเซอร์แลนด์ และเริ่มอาชีพของในกองทัพอิหร่าน ทำหน้าที่เป็นผู้ตรวจการทั่วไป หลังจากดำรงตำแหน่งต่างๆ ในกองทัพทรงด้รับการเลื่อนยศให้พลโทใน 2516 ในปี 2498 ทรงก็กลายเป็นสมาชิกพระองค์หนึ่งของคณะกรรมการโอลิมปิกสากล นอกจากนี้ทรงยังทำหน้าที่เป็นประธานของคณะกรรมการโอลิมปิกแห่งชาติอิหร่าน และเป็นสมาชิกของสภาพระองค์สำคัญในระหว่างที่พระเจ้าชาห์ เรซา ปาห์ลาวี พระราชบิดาเสด็จพระราชดำเนินเยือนประเทศต่างๆ ตั้งแต่วันที่ 5-13 ธันวาคม พ.ศ. 2516 พระองค์และพระชายาได้เสด็จเยือนประเทศจีน อย่างเป็นทางการในฐานะที่เป็นประธานการเกษตรและอุตสาหกรรมของอิหร่าน ต่อมาทรงเกษียณอายุราชการในตำแหน่งพลจัตวา 

**เสกสมรส**
เจ้าชายกอห์ลัมเรซา ปาห์ลาวี ทรงเสกสมรสครั้งแรกกับ โฮมา อาลัม เมื่อวันที่ 4 เมษายน 2490 โดยมีพระบุตรดังนี้
# เจ้าหญิงมาซาน
#เจ้าชายบาห์มา
ต่อมาทรงหย่าในปี 2499 และเสกสมรสใหม่กับ มาเรียนจา จาคาไบ ในปี 2505 มีพระบุตรดังนี้
#>เจ้าหญิงอซูดริก
#เจ้าหญิงมาร์ยาม
#เจ้าชายบาร์ราม
โดยในปี 2522 เกิดการปฏิวัติอิหร่าน พระองค์และพระญาติพระองค์อื่นๆเสด็จออกจากประเทศอิหร่านไปประทับยัง ปารีส พระองค์ทรงเป็นนักเขียนหนังสือและทรงประพันธ์หนังสือขึ้นมาหลานเรื่อง เพื่อเป็นค่าเลี้ยงชีพ โดยรายได้หลักของพระองค์นั้นมาจากการประพันธ์หนังสือและเงินจากสำนักพระราชวัง จนกระทั่งสิ้นพระชนม์ลงเมื่อวันที่ 7 พฤษภาคม 2560 สิริพระชันษา 93 ชันษา ซึ่งต่อมาอีกเพียง 9 วัน จะเป็นวันครบรอบวันประสูติปีที่ 94
*ภายหลังการสิ้นพระชนม์ของ เจ้าหญิงอัชราฟ ปาห์ลาวี พระภคินีต่างพระมารดาของพระองค์เมื่อวันที่ 7 มกราคม 2559 พระองค์จึงกลายเป็นพระบรมวงศานุวงศืแห่งอิหร่านที่มีพระชันษายืนยาวที่สุด

**เครื่องราชอิสริยาภรณ์**
 50px Knight Grand Cross of the Order of Pahlavi- 50px Order of Glory- 50px Order of Military Merit, 2nd class- 50px Order of Honour, 2nd class- 50px Order of Rashtakhiz, 1st class- 50px National Uprising Medal 28th Amordad 1332 Medal (1953)- 50px Imperial Coronation Medal (26 October 1967)- 50px Order of the Supreme Sun, 1st Class (Kingdom of Afghanistan)- 50px Knight Grand Cross of Royal Order of Isabella the Catholic (Kingdom of Spain, 1978)
หมวดหมู่:เจ้าชายอิหร่าน
หมวดหมู่:ราชวงศ์ปาห์ลาวี
หมวดหมู่:ชาวมอแซนแดรอน
Lsjbot

Lsjbot คือบอตสร้างบทความวิกิพีเดียอัตโนมัติ หรืออินเทอร์เน็ตบอต พัฒนาขึ้นโดย Sverker Johansson สำหรับวิกิพีเดียภาษาสวีเดน บอตมุ่งเน้นในการสร้างบทความเกี่ยวกับสิ่งมีชีวิตและสถานที่ต่าง ๆ ทางภูมิศาสตร์
ตามคำอธิบายบอตในวิกิพีเดยภาษาสวีเดน Lsjbot ได้นำเนินการสร้างบทความในวิกิพีเดียภาษาสวีเดน วิกิพีเดียภาษาเซบัวโน(ซึ่งเป็นภาษาแม่ของภรรยาของเขา) และวิกิพีเดียภาษาวาไร และได้ทำการสร้างบทความส่วนใหญ่ในวิกิพีเดียภาษานั้น ๆ 
ในวันที่ 15 มิถุนายน 2556 วิกิพีเดียภาษาสวีเดนได้มีบทความเกินหนึ่งล้านบทความ ซึ่งบทความที่หนึ่งล้านคือบทความที่เขียนโดย Lsjbot ในเรื่องสปีชีส์ของผีเสื้อ Erysichton elaborata ซึ่งในขณะเวลานั้น ประมาณครึ่งหนึ่งของจำนวนบทความในวิกิพีเดียภาษาสวีเดนถูกสร้างโดยบอตตัวนี้ และหนึ่งในสามของบทความทั้งหมดที่ถูกสร้างโดย Lsjbot อยู่ในวิกิพีเดียภาษาสวีเดน ในสิงหาคมในปีเดียวกัน Lsjbot ได้ทำการสร้างบทความประมาณ 7,200 บทความต่อวัน ซึ่งถือว่าเป็นการสร้างบทความที่มากที่สุดต่อวันในวิกิพีเดีย
ในปัจจุบัน Lsjbot ได้ทำการแก้ไขมากกว่า 33 ล้านครั้งในวิกิพีเดีย

**อ้างอิง**
หมวดหมู่:บอต
หมวดหมู่:อินเทอร์เน็ตในประเทศสวีเดน
ฟุตบอลชิงแชมป์แห่งชาติอาเซียน 2018 รอบคัดเลือก

ฟุตบอลชิงแชมป์แห่งชาติอาเซียน 2018 รอบคัดเลือก เป็นการแข่งขันที่จะคัดเลือกทีมเพื่อไปแข่ง เอเอฟเอฟ ซูซูกิ คัพ 2018 ซึ่งเป็นการแข่งขันฟุตบอลชิงแชมป์แห่งชาติอาเซียนครั้งที่ 12 ซึ่งรอบคัดเลือกครั้งนี้เป็นการแข่งขันของทีมอันดับสุดท้ายจากการแข่งขันเมื่อปี 2016 จำนวน 2 ทีม แบบ เหย้า – เยือน จำนวน 2 นัด ผู้ชนะจะได้เข้าไปแข่งกับอีก 9 ทีมที่เหลือในรอบแบ่งกลุ่ม เมื่อวันที่ 7 สิงหาคม พ.ศ. 2561, คณะกรรมการการจัดงานได้รับการยืนยันว่าสนามที่ ติมอร์-เลสเตจะลงเล่นพบกับบรูไนได้มีการเปลี่ยนอแลงเนื่องจากปัญหาไฟแสงส่องในสนามไม่เพียงพอ. นัดเปิดสนามที่จะจัดขึ้นที่ สนามกีฬากัวลาลัมเปอร์, ประเทศมาเลเซีย, ไม่ใช่ตามแผนเดิมที่วางไว้ที่ สนามกีฬาแห่งชาติ, ดิลี.
ติมอร์-เลสเต ได้ผ่านเข้าสู่ฟุตบอลชิงแชมป์แห่งชาติอาเซียน รอบแบ่งกลุ่ม และได้เข้าไปอยู่ในกลุ่ม บี หลังจากเอาชนะด้วยสกอร์รวมสองนัด 3–2 จากรอบคัดเลือกทั้งสองนัด.

**ทีม**
 TLS- BRU

**สนามแข่งขัน**

**รอบคัดเลือก**
----
รวมผลสองนัด ติมอร์-เลสเต ชนะ 3–2.

**อันดับผู้ทำประตู**
2 ประตู- TLS Henrique Cruz
1 ประตู- BRU Azwan Ali Rahman- BRU Najib Tarif- TLS Silveiro Garcia

**อ้างอิง**
หมวดหมู่:ฟุตบอลชิงแชมป์แห่งชาติอาเซียน 2018
หมวดหมู่:ฟุตบอลอาเซียนในปี พ.ศ. 2561
เอเตียน ตาร์ดิฟ เดอ ปอเมอรู เดอ บอร์เดอซูล

เอเตียน ตาร์ดิฟ เดอ ปอเมอรู กงต์ เดอ บอร์เดอซูล (Étienne Tardif de Pommeroux, comte de Bordesoulle) เป็นนายพลฝรั่งเศสในช่วงสงครามนโปเลียนและสงครามคาบสมุทร เขาเริ่มรับราชการทหารในปี 1789 ในตำแหน่งพลทหารในกรมทหารม้าที่ 2 ในช่วงสงครามปฏิวัติฝรั่งเศส ต่อมาเมื่อนโปเลียนขึ้นเป็นจักรพรรดิแห่งฝรั่งเศส บอร์เดอซูลก็ได้รับตำแหน่งพันตรีทหารม้า วีรกรรมที่เขานำทหารม้าออกศึกก็มียุทธการที่เอาส์เทอร์ลิทซ์, ยุทธการที่วากรัม, ยุทธการฟรีทลันท์ เป็นต้น
เมื่อนโปเลียนสิ้นชีพ บอร์เดอซูลเป็นหนึ่งในบรรดานายพลฝรั่งเศสที่มีส่วนร่วมในการปฏิวัติเดือนกรกฎาคมคู่กับจอมพลโอกุสต์ เดอ มาร์มง
บอร์เดอซูลเสียชีวิตที่ฟงแตน-ชาลิสในจังหวัดอวซเมื่อวันที่ 3 ตุลาคม ค.ศ. 1837 ในวัย 66 ปี

**อ้างอิง**
หมวดหมู่:บุคคลที่เกิดในปี พ.ศ. 2314
หมวดหมู่:บุคคลที่เสียชีวิตในปี พ.ศ. 2380
หมวดหมู่:นายพลชาวฝรั่งเศส
หมวดหมู่:บุคคลจากจังหวัดแอ็งดร์
หมวดหมู่:ผู้มีชื่อจารึกใต้ประตูชัยฝรั่งเศส
อัสมัต เดาลัตชาฮี

แอสแมต ดาวลัตชาไฮ หรือ เจ้าหญิงแอสแมต ดาวลัตชาไฮ พระวรราชชายาแห่งอิหร่าน (Esmat Dowlatshahi) เสด็จพระราชสมภพเมื่อปี 2448 เป็นธิดาของ เจ้าชายกอห์ลัม อาลี เมียซา ดาวลัตฮาไฮ เมื่อครั้นพระองค์ทรงพระเยาว์นั้น ทรงเป็นสตรีที่เพียบพร้อมทั้งรูปลักษณ์ กริยา และมารยาททางสังคม เนื่องจากบิดาของพระองค์นั้นเป็นเจ้าชาย พระองค์ทรงมีพระเชษฐษ 1 คน คือ เมฮาจินี ดาวลัตฮาไฮ เอกอัครราชทูตประจำประเทศอิหร่าน 

**อภิเษกสมรส**
แอสแมต ดาวลัตชาไฮ ทรงเข้าพระราชพิธีอภิเษกสมรสกับ พระเจ้าชาห์ เรซา ปาห์ลาวี โดยเป็นพระมเหสีพระองค์ที่ 4 และพระองค์สุดท้าย งานจัดขึ้นเมื่อปี 2466 พระองค์กลายเป็น  เจ้าหญิงแอสแมต ดาวลัตชาไฮ พระวรราชชายาแห่งอิหร่าน มีพระราชบุตรดังนี้
# เจ้าชายอับดุล เรซา ปาห์ลาวี
#เจ้าชายฮาหมัด เรซา
#เจ้าชายมามุด เรซา
#เจ้าหญิงฟาติมาห์ ปาห์ลาวี
#เจ้าชายฮามิด เรซา ปาห์ลาวี
พระองค์และพระราชสวามีพร้อมด้วยพระราชบุตร ประทับในพระราชวังหินอ่อนในกรุงเตหะราน ต่อมาทีงถูกเนรเทศไปประเทศมอริเชียส ในปี 2484 ก่อนจะเสด็จนิวัติกลับประเทศอิหร่านหลังจากนั้นไม่กี่เดือน โดยเมื่อพระเจ้าชาห์ เรซา ปาห์ลาวี พระราชสวามีเสด็จสวรรคตลงเมื่อปี 2487 พระองค์จึงสมรสใหม่กับ มอห์เซน ราซิ ซึ่งทำให้พระองค์ต้องลาออกจากฐานันดรและกลับสู่ฐานะสามัญชน ก่อนที่รัฐบาลจะคืนพระอิสริยยศกลับคืนเนื่องจากทรงไม่มีพระบุตรกับพระสวามีคนใหม่ และเป็นพระราชมารดาในพระราชโอรสของพระเจ้าชาห์ เรซา ปาห์ลาวี

**สวรรคต**
หลุมฝังพระบรมศพของพระองค์
เจ้าหญิงแอสแมต ดาวลัตชาไฮ พระวรราชชายาแห่งอิหร่าน เสด็จสรรคตลงเมื่อวันที่ 24 กรกฎาคม 2538 สิริพระชนมายุ 90 พรรษา

**อ้างอิง**
"Esmat Dowlatshahi". GeneaNet. Retrieved 25 July 2013.
*"Dowlatshahi-Qajar (Kadjar)". Qajar Pages. Retrieved 26 July 2013.
*"The Qajar Dynasty (Dowlatshahi, Jalali)". Royal Ark. Retrieved 26 July 2013.
*"Reza Shah Pahlavi". Iran Chamber Society. Retrieved 19 July 2013.
หมวดหมู่:ราชวงศ์ปาห์ลาวี
แม่แบบ:เหตุการณ์ปัจจุบัน/2561 ตุลาคม 27

* เกิดเหตุเฮลิคอปเตอร์ของสโมสรฟุตบอลเลสเตอร์ซิตี ตกที่คิงเพาเวอร์สเตเดียม สหราชอาณาจักร ทำให้ผู้โดยสาร 5 คนบนเครื่องเสียชีวิตทั้งหมด  บีบีซี
}
รูล 34 (อินเทอร์เน็ตมีม)

วิกิพีตัง) เปิดเผยเรือนร่างมากกว่าของต้นฉบับ
กฎข้อที่ 34 (Rule 34) เป็นอินเทอร์เน็ตมีมที่เกี่ยวกับงานลามกในอินเทอร์เน็ต

**เรื่องราว**
ไม่มีใครรู้ว่า รูล 34 เกิดจากอะไร แต่มีหลักฐานว่า รูล 34 เกิดขึ้นครั้งแรกใน 4chan เมื่อปี 1993 date=August 2017date=September 2018หลังจากนั้นในปี 2003 เว็บโคมิกได้ให้นิยามว่า "รูล 34: มีงานลามกแน่นอน ไม่มีข้อยกเว้น" หลังจากนั้น รูล 34 ถูกบัญญัติในเออร์เบินดิกชันแนรีเมื่อปี 2006

**ความโด่งดัง**
ชาวอินเทอร์เน็ตยกรูล 34 ให้กลายเป็นมีม และสื่อลามกทางอินเทอร์เน็ต โดยรวมกับแฟนฟิกชั่น, สแลชฟิกชั่น และเฮนไต
ในขณะที่รูล 34 เริ่มเป็นกระแส ทางเดอะเดลีเทลิกราฟได้จัดให้รูล 34 เป็นอันดับ 3 จาก 10 อันดับกฎของอินเทอร์เน็ตในปี 2009
คอรีย์ ดอกโตโรว์ ได้บอกว่า "รูล 34 มักจะเป็นเว็บไซต์รูปภาพที่ดูแปลกตา, น่าสนใจ และแปลกประหลาด..."

**การเรียก**
กฎนี้เป็นกฎธรรมดาที่เป็นกระแสในอินเทอร์เน็ต ตัวอย่างเช่น:- "รูล 34: มีงานลามกอยู่"- "รูล 34: ถ้ามีมันอยู่ แสดงว่าต้องมีงานลามกแน่นอน"- "รูล 34: ถ้ามีมันอยู่ มันคืองานลามกในอินเตอร์เน็ต"- "รูล 34: ถ้าคุณจินตนาการได้ มันก็คืองานลามกในอินเตอร์เน็ต"
บางครั้งกฎข้อที่ 34 จะมีคำว่า "ไม่มีข้อยกเว้น" และเชื่อมโยงไปยังกฎข้อที่ 35 เช่น:- "รูล 34: มีงานลามกแน่นอน ไม่มีข้อยกเว้น"- "รูล 35: ถ้าไม่มีงานลามกในตอนนี้ มันอาจจะมีในภายหลัง"- "รูล 34: ถ้ามีมันอยู่ แสดงว่าต้องมีงานลามกแน่นอน ไม่มีข้อยกเว้น"- "รูล 35: เป็นข้อยกเว้นของรูล 34"

**ดูเพิ่ม**
 งานลามก- กฎของโพ

**อ้างอิง**

**เว็บที่เชื่อมโยง**
  Rules of the Internet 1000 Rules-  Rules of the Internet, Urban Dictionary-  25 SFW Rule #34 Images date=2015-09-15 , Holy Taco
หมวดหมู่:วัฒนธรรมอินเทอร์เน็ต
หมวดหมู่:อินเทอร์เน็ตมีม
หมวดหมู่:คำศัพท์อินเทอร์เน็ต
หมวดหมู่:สื่อลามกอนาจาร
หมวดหมู่:การ์ตูน
ฮัมซะฮ์ อิบน์ อับดุลมุฏฏอลิบ

ฮัมซะฮ์ อิบน์ อับดุลมุฏฏอลิบ  (حمزة ابن عبد المطّلب) (ค.ศ.570–625)4 เป็นเศาะฮะบะฮ์ และเป็นลุงของศาสดา (نَـبِي) มุฮัมมัด
ชื่อตอนที่ยังอยู่ในวัยเด็กคือ "อบูอุมามะฮ์"2 (أَبُو عُمَارَةَ) และ "อบูยะอฺลา"3 (أَبُو يَعْلَى). โดยมีสมญานามว่า ราชสีห์ของอัลลอฮ์2 (أسد الله) และ ราชสีห์แห่งสวรรค์ (أسد الجنّة) ส่วนศาสดามุฮัมมัดได้ให้สมญานามว่า ซัยยิดุช-ชุฮาดา’ (سَـيِّـدُ الـشُّـهَـدَاء  "หัวหน้าของผู้สละชีพ")

**ครอบครัว**

**บิดามารดา**
พ่อของฮัมซะฮ์ชื่อว่าอับดุลมุฏฏอลิบ อิบน์ ฮาชิม อิบน์ อับดุลมะนาฟ อิบน์ กุซ็อย จากเผ่ากุเรชในเมืองมักกะฮ์2 แม่ของชื่อว่า ฮาละฮ์ บินต์ วะฮับ จากกลุ่มบนูซุครอของเผ่ากุเรช2 
ฮัมซะฮ์แก่กว่ามุฮัมหมัด 4 ปี4 แต่ซุบัยร์แย้งในฮะดีษว่า "ตุวัยบะฮได้เลื้ยงดูทั้งฮัมซะฮ์และมุฮัมหมัด" อิบน์ ซัยยิด จึงสรุปว่าฮัมซะฮ์แก่กว่ามุฮัมหมัดแค่ 2 ปี โดยหลังจากนั้นเขาพูดว่า "มีแต่พระองค์เท่านั้นที่รู้" อิบน์ ฮะญัร บันทึกว่า: "ฮัมซะฮ์เกิดก่อนมูฮัมหมัดประมาณ 2 - 4 ปี"
ฮัมซะฮ์มีความสามารถในการต่อสู้, ยิงธนู และศึกสงคราม 

**การแต่งงานและลูกหลาน**
ฮัมซะฮ์แต่งงานสามครั้งและมีลูกหกคนได้แก่3
# ซัลมา บินต์ อุมัยส์
##อุมามะฮ์ บินต์ ฮัมซะฮ์
# ซัยนับ บินต์ อัล-มิลลา
## อามีร อิบน์ ฮัมซะฮ์ 
##บักร์ อิบน์ ฮัมซะฮ์ เสียชีวิตตั้งแต่เด็ก
# เคาละฮ์ บินต์ ก็อยส์
## ยาลา อิบน์ ฮัมซะฮ์
## อุมามะฮ์ อิบน์ ฮัมซะฮ์
##อะตีกะฮ์ บินต์ ฮัมซะฮ์
##บัรรา บินต์ ฮัมซะฮ์

**เข้ารับอิสลาม**
เขาเข้ารับอิสลามในช่วงปลายปี 615 หรือต้นปี 6163 ในขณะที่เขากลับมาจากการล่าสัตว์ในทะเลทราย ได้มีคนบอกเขาว่าอบูญะฮัลได้ "ทำร้ายและต่อว่าท่านศาสดา"3 "ต่อว่าศาสนาของท่านและพยายามทำให้ท่านขายหน้า" แต่มุฮัมหมัดก็ไม่ตอบโต้อะไรทั้งสิ้น131 ฮัมซะฮ์จึง "รู้สึกโกรธ" และ "รีบไปหาอบูญะฮัล"ที่กะอ์บะฮ์ ขณะที่อบูญะฮัลกำลังนั่งอยู่กับผู้อาวุโส เขาจึงตีอบูญะฮัลด้วยคันธนูของเขา แล้วพูดว่า "เจ้าจะยังทำร้ายเขามั้ย ถ้าฉันอยู่ในศาสนาของเขาและพูดเหมือนอย่างที่เขาพูดล่ะ? ชกฉันสิถ้าเจ้ากล้า!"132 คนข้าง ๆ อบูญะฮัลพยายามจะช่วยเขา แต่อบูญะฮัลพูดว่า "ปล่อยให้อบูอุมารา ฮัมซะฮ์ อยู่คนเดียวเถอะ ขอสาบานต่อพระเจ้า ข้าได้ดูถูกหลานชายของเขาอย่างมาก"132 หลังจากเหตุการณ์ครั้งนั้น ฮัมซะฮ์ได้เข้าไปในบ้านอัล-อัรกอมและเข้าอิสลาม3

**ประสบการทางทหาร**

**ครั้งแรก**
มุฮัมมัดได้ส่งฮัมซะฮ์พร้อมกับคนขี่ม้า 30 คนไปที่อ่าวแถวแคว้นญุฮัยนะฮ์เพื่อหยุดคารวานชาวกุเรชที่กลับจากซีเรีย ฮัมซะฮ์ได้พบอบูญะฮัลที่กำลังคุมกองคารวานพร้อมกับคนขี่ม้า 300 คนที่ชายหาด มัจดี อิบน์ อัมร์ อัล-ญุฮัยมีได้พูดแทรกว่า "สำหรับเขาคือสันติภาพทั้งคู่" และทั้งสองกลุ่มจึงแยกจากกันโดยไม่มีการต่อสู้ใด ๆ ทั้งสิ้น4283

**เสียชีวิต**
สุสานของฮัมซะฮ์ใกล้เทือกเขาอุฮุด
ฮัมซะฮ์พลีชีพในสงครามอุฮุดเมื่อวันที่ 22 มีนาคม ค.ศ.625 (3 เชาวาล ฮ.ศ.3) ขณะที่มีอายุ 59 ปี (จันทรคติ)
ฮัมซะฮ์ถูกฆ่าโดยวะฮ์ชี อิบน์ ฮัรบ์ทาสชาวอบิสสิเนียของฮินด์ บินต์ อุตบะฮ์ภายใต้สัญญาว่าเขาจะเป็นอิสระถ้าเขาฆ่าฮัมซะฮ์ได้ เนื่องจากเธอแค้นที่ฮัมซะฮ์ฆ่าลุงของเธอที่สงครามบะดัร 
หลังจากนั้นวะฮ์ชีได้เปิดท้องและนำตับให้ฮินด์ บินต์ อุตบะฮ์ และเธอเคี้ยวตับของเขาแล้วคายทิ้ง "จากนั้นเธอทำลายร่างกายของฮัมซะฮ์โดยนำบางส่วนจากร่างกายมาทำสร้อยข้อเท้า, สร้อยคอ และจี้ แล้วนำมันกลับไปที่มักกะฮ์"
มุฮัมมัดได้กล่าวว่า "ฉันเห็นมลาอิกะฮ์ (เทวทูต) กำลังอาบน้ำให้ฮัมซะฮ์ในสวรรค์"

**ดูเพิ่ม**
อับดุลมุฏฏอลิบ
*บนูฮาชิม
*กุเรช
*เดอะ เมสเซจ

**อ้างอิง==
ฐิตินันท์ คลังเพชร

ฐิตินันท์ คลังเพชร ชื่อเล่น โอนีล (เกิด 5 มีนาคม พ.ศ. 2536) เป็นนักแสดงหญิงชาวไทย เป็นที่รู้จักจากการแสดงละครซิทคอมเรื่อง ครอบครัวตัวสลับ ทางช่องทรูโฟร์ยู และจากละครโทรทัศน์เรื่อง เหยื่อพยาบาท โดยรับบท เจิน

**ประวัติ**
ฐิตินันท์ คลังเพชร เกิดที่จังหวัดเชียงใหม่ ประเทศไทย จบการศึกษาระดับปริญญาตรีจาก คณะการสื่อสารมวลชน สาขาวิชาสื่อสารการบันเทิง มหาวิทยาลัยเชียงใหม่ ก่อนเข้าสู่วงการบันเทิงฐิตินันท์ได้เป็นแม่ค้าขายเสื้อผ้าหลังจากนั้นได้เข้ามาฝึกงานที่กรุงเทพและได้รู้จักกับโมเดลลิงคนหนึ่งซึ่งพาเธอไปแคสติงและได้แสดงภาพยนตร์โฆษณาต่าง ๆ มากมายจนได้รับโอกาสให้มาแสดงละครโดยเริ่มจากการรับบท ดาว ในซิทคอมเรื่อง ครอบครัวตัวสลับ ทางช่องทรูโฟร์ยู หลังจากนั้นได้รับโอกาสให้แสดงละครโทรทัศน์เรื่องแรกทางช่อง 3 SD คือเรื่อง เหยื่อพยาบาท รับบท เจิน สาวชอบเพ้อฝัน ร่าเริงแจ่มใส แต่เป็นคนขี้อิจฉา ซึ่งถือว่าละครโทรทัศน์เรื่องนี้ทำให้เธอได้ก้าวมาเป็นนักแสดงอย่างเต็มตัว

**ผลงาน**

**ละครโทรทัศน์**

**ซีรีส์**
2561
The Deadline เดอะ เดดไลน์
ส้ม
เด็กใหม่ Girl from Nowhere 
ตอน ขอโทษ ขอโทษ
แต้ว
ขมิ้นรักกับปูน
ขมิ้น
2562
The Effect โลกออนร้าย
โอนีล
วาเลนไทน์ อะเกน..มูไม่พักวันรักวนลูป
บิว

**ซิทคอม**
2559–2560
ครอบครัวตัวสลับ
ดาว
2562
THE YES SIR รู้ครับ...รับทราบค่ะ
นีล
2564
หกฉากครับจารย์ 
นีล

**ภาพยนตร์**
2562
ฮาร์ทบีท เสี่ยงนัก...รักมั้ยลุง
สไมล์
2563
จดหมาย สายฝน ร่มวิเศษ
ทับทิม

**รายการโทรทัศน์**
 "I Can See Your Voice Thailand นักร้องซ่อนแอบ" : นักร้องเสียงเพี้ยน ตอนที่ 146

**มิวสิควีดีโอ**
 เก็บเธอเอาไว้ดูก่อน (ศิลปิน Whal & Dolph)- รักตรงไหน (ศิลปิน พรรศักดิ์ เวชสุภาพร)
*ทางที่ดี (butterscotch) (ศิลปิน Loserpop)
*มนุษย์เอ๋ย (Human Error) (ศิลปิน ป๊อป ปองกุล feat.อัตตา)
*ตลอดไปไม่มีจริง (Forever) (ศิลปิน Rooftop)
*ธรรมดาที่แสนพิเศษ (ศิลปิน Anatomy Rabbit)

**อ้างอิง**

**แหล่งข้อมูลอื่น**
oneilltn
หมวดหมู่:นักแสดงจากจังหวัดเชียงใหม่
หมวดหมู่:พุทธศาสนิกชนชาวไทย
หมวดหมู่:นักแสดงหญิงชาวไทย
หมวดหมู่:บุคคลจากคณะการสื่อสารมวลชน มหาวิทยาลัยเชียงใหม่
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงภาพยนตร์
ชีวิตหลังความตาย

ชีวิตหลังความตาย (afterlife, after die ) เป็นมโนทัศน์ซึ่งเป็นสารัตถะอัตลักษณ์ในปัจเจกบุคคลหรือกระแสสำนึกที่ยังสำแดงอยู่หลังกายหยาบ(ร่างกาย)ได้ตายลง หลายความคิดเกี่ยวกับชีวิตหลังความตายเชื่อว่าส่วนสารัตถะปัจเจกบุคคลซึ่งมีชีวิตอยู่หลังตายลงนั้นอาจเป็นธาตุบางส่วน หรือมักเข้าใจว่าเป็นวิญญาณหรือในภาษาอังกฤษตรงกับคำว่าสปิริตที่ทั้งหมดของปัจเจกบุคคลหลังตายลงแต่ยังไม่ใช่จุดสิ้นสุดเนื่องจากมีบางอย่างซึ่งนำพาสารัตถะปัจเจกบุคคลนั้นๆไปด้วย และอาจปรากฏเอกลักษณ์ส่วนบุคคล หรือดั่งที่มีปรากฏบันทึกไว้ในคำภีร์ฯเรียกว่านิพพานของกลุ่มศาสนาแบบอินเดีย(พราห์มและพุทธ)และ ชีวิตนิรันดร์ของกลุ่มศาสนาอับราฮัม(ยูดาย,คริสต์และอิสลาม) โดยความเชื่อในชีวิตหลังความตายซึ่งอาจเป็นไปตามธรรมชาติหรือเหนือธรรมชาติก็ตามตรงข้ามกับความเชื่อในความหลงลืมชั่วนิรันดร์ (eternal oblivion) 
ในบางทัศนะ การดำรงอยู่หลังความตายนี้เกิดในอาณาจักรสปิริต และในทัศนะที่ได้รับความนิยมอื่น ปัจเจกบุคคลอาจจุติใหม่ในโลกนี้และเริ่มวัฏจักรชีวิตใหม่อีกหน ซึ่งมักไม่มีความทรงจำจากชาติอดีตมาด้วย ในทัศนะอย่างหลังนี้ การเวียนว่ายตายเกิดอาจเกิดขึ้นซ้ำแล้วซ้ำเล่าจนกว่าปัจเจกนั้นจะเข้าสู่อาณาจักรสปิริตหรือโลกอื่น 
บางระบบความเชื่อ เช่นในประเพณีเอบราฮัม เชื่อว่าผู้ตายไปสู่ภพใดภพหนึ่งหลังเสียชีวิตตามที่พระเป็นเจ้าหรือคำพิพากษาของเทวดากำหนดโดยยึดตามกรรมหรือความเชื่อของผู้นั้นระหว่างที่ยังมีชีวิตอยู่ ในทางตรงข้าม ในระบบการกลับชาติเช่นในศาสนาแบบอินเดีย สภาพของการดำรงอยู่อย่างต่อเนื่องนั้นกำหนดโดยตรงจากการกระทำของปัจเจกบุคคลในชีวิตที่ยุติไปนั้นมากกว่าคำวินิจฉัยของสัตอื่น

หมวดหมู่:ความเชื่อและลัทธิทางศาสนา
หมวดหมู่:ปรัชญาศาสนา